PMIndiaData/PMIndiaSum huggingface dataset:
ലക്ഷ്മണ്‍റാവു ഇനാംദാറിന്റെ ജന്മശതാബ്ദി വേളയിലെ സഹകാരി സമ്മേളനത്തില്‍ പ്രധാനമന്ത്രി സംബന്ധിച്ചു

ശ്രീ ലക്ഷ്മണ്‍റാവു ഇനാംദാറിന്റെ ജന്മശതാബ്ദി ആഘോഷവേളയില്‍ ഡല്‍ഹിയില്‍ സംഘടിപ്പിച്ച സഹകാരി സമ്മേളനത്തില്‍ പ്രധാനമന്ത്രി ശ്രീ നരേന്ദ്രമോദി സംബന്ധിച്ചു. നമ്മുടെ രാജ്യം ഒരു ” ബഹുരത്‌ന വസുന്ധര”യാണെന്ന് യോഗത്തെ അഭിസംബോധനചെയ്തുകൊണ്ട് അദ്ദേഹം പറഞ്ഞു. രാജ്യത്തിലങ്ങളോമിങ്ങോളം നിരവധി ആളുകള്‍ പല മേഖലകളിലും കാലഘട്ടത്തിലുമായി നിരവധി സംഭാവനകള്‍ നല്‍കിയിട്ടുണ്ട്. അവയില്‍ ചിലതെല്ലാം വളരെ പ്രശസ്തമാകുകയും മാധ്യമങ്ങള്‍ അതേക്കുറിച്ച് ചര്‍ച്ചചെയ്യുകയും ചെയ്യുമ്പോള്‍, മറ്റുചിലര്‍ വളരെ വിലയേറിയ സംഭാവനകള്‍ നല്‍കിയിട്ടുണ്ടെങ്കിലും അവര്‍ അറിയപ്പെടാത്തവരായി തന്നെ തുടരുന്നു. വക്കീല്‍ സാഹിബ്-ലക്ഷ്മണ്‍റാവു ഇനാംദാര്‍ അത്തരത്തിലുള്ള ഒരു വ്യക്തിയാണെന്ന് പ്രധാനമന്ത്രി ചൂണ്ടിക്കാട്ടി. അറിയപ്പെടാതെ കിടക്കുകയാണെങ്കില്‍പ്പോലും എല്ലാവരെയും ഒന്നിച്ചുകൊണ്ടുപോകുകയെന്നതാണ് സഹകരണ പ്രസ്ഥാനത്തിന്റെ പ്രധാന തത്വമെന്ന് പ്രധാനമന്ത്രി ഊന്നിപ്പറഞ്ഞു. ശ്രീ ഇനാംദാര്‍ ഈ തത്വം സ്വീകരിക്കുകയും അദ്ദേഹത്തിന്റെ ജീവിതം എല്ലാവര്‍ക്കും പ്രചോദനമാണെന്നും പ്രധാനമന്ത്രി ചൂണ്ടിക്കാട്ടി. കര്‍ഷകരുടെ വരുമാനം 2022 ഓടെ ഇരട്ടിയാക്കുകയെന്നതും ഗ്രാമീണ-നഗര മേഖലകളിലെ സന്തുലിതമായ വികസനവുമെന്ന ലക്ഷ്യങ്ങളെക്കുറിച്ച് പ്രധാനമന്ത്രി സംസാരിച്ചു. സഹകരണമേഖലയ്ക്ക് ഈ ലക്ഷ്യങ്ങള്‍ കൈവരിക്കുന്നതില്‍ സുപ്രധാനമായ പങ്കുവഹിക്കാനാകുമെന്ന് അദ്ദേഹം ചൂണ്ടിക്കാട്ടി. സഹകരണ പ്രസ്ഥാനത്തിന്റെ ” ഊര്‍ജ്ജം” അതേപടി നിലനിര്‍ത്തേണ്ടതില്‍ ഊന്നല്‍ നല്‍കിയ പ്രധാനമന്ത്രി, ഇന്ന് ഗ്രാമീണ മേഖലയില്‍ ഇത് വലിയതോതില്‍ കോട്ടമൊന്നുമില്ലാതെ നിലനില്‍ക്കുന്നുമുണ്ട്. ” സംസ്‌ക്കാരമില്ലാതെ സഹകരണമില്ലെന്ന” (ബിനാ സംസ്‌ക്കാര്‍ നഹി സഹകാര്‍) എന്ന ശ്രീ ഇനാംദാറിന്റെ മന്ത്രം അദ്ദേഹം ആവര്‍ത്തിച്ചു. ഇന്ന് കര്‍ഷകര്‍ ചില്ലറയായി വാങ്ങിയിട്ട് മൊത്തമായി വില്‍ക്കുകയാണെന്ന് പ്രധാനമന്ത്രി ചൂണ്ടിക്കാട്ടി. ഈ പ്രക്രിയ മറിച്ചാകണം. ഇടനിലക്കാരെ ഇല്ലാതാക്കി വരുമാനം വര്‍ദ്ധിപ്പിക്കുന്നതിന് വേണ്ട സഹായം നല്‍കണം. പാലുല്‍പ്പാദനമേഖലയിലെ സഹകരണ പ്രസ്ഥാനത്തെ ഉദാഹരണായി ചൂണ്ടിക്കാട്ടികൊണ്ട്, സഹകരണ പ്രസ്ഥാനങ്ങള്‍ക്ക് ജനങ്ങളുടെ പ്രശ്‌നങ്ങള്‍ പരിഹരിക്കുന്നതിനുള്ള ശേഷിയുണ്ടെന്ന് പ്രധാനമന്ത്രി വ്യക്തമാക്കി. ഇന്ത്യന്‍ സമൂഹത്തിന്റെ സ്വഭാവുമായി സമന്വയിക്കുന്നതിനുള്ള ശേഷി സഹകരണ പ്രസ്ഥാനത്തിനുണ്ട്. വേപ്പെണ്ണ പുരട്ടിയ യൂറിയ, തേനീച്ച വളര്‍ത്തല്‍, കടല്‍പ്പോള കൃഷി തുടങ്ങിയ മേഖലകളില്‍ സഹകരണ പ്രസ്ഥാനത്തിന് അളവറ്റ സംഭാവനകള്‍ നല്‍കാന്‍ കഴിയുമെന്ന് പ്രധാനമന്ത്രി സൂചിപ്പിച്ചു. ചടങ്ങില്‍ വച്ച് പ്രധാനമന്ത്രി രണ്ടു പുസ്തകങ്ങളും പ്രകാശനം ചെയ്തു. ഒന്ന് ശ്രീ ലക്ഷ്മണ്‍റാവു ഇനാംദാറിനെക്കുറിച്ചുള്ളതും മറ്റൊന്ന് ” നയണ്‍ ജെംസ് ഓഫ് ഇന്ത്യന്‍ കോ-ഓപ്പറേറ്റീവ് മൂവ്‌മെന്റ.”(ഇന്ത്യന്‍ സഹകരണപ്രസ്ഥാനത്തിലെ ഒന്‍പത് രത്‌നങ്ങള്‍) എന്നതുമായിരുന്നു പ്രകാശനം ചെയ്തത്. ഈ അവസരത്തില്‍ സഹകരണ രംഗത്ത് കാഴ്ചവച്ച മികവിനുള്ള പുരസ്‌ക്കാരങ്ങളും അദ്ദേഹം വിതരണം ചെയ്തു.
പ്രധാനമന്ത്രി ജമ്മുവില്‍; ഷേര്‍-ഇ-കശ്മീര്‍ കാര്‍ഷിക ശാസ്ത, സാങ്കേതികവിദ്യ സര്‍വകലാശാലയിലെ ബിരുദദാന ചടങ്ങില്‍ സംബന്ധിച്ചു; അടിസ്ഥാനസൗകര്യ പദ്ധതികള്‍ക്കു തറക്കല്ലിട്ടു

പ്രധാനമന്ത്രി ശ്രീ. നരേന്ദ്ര മോദി ഷേര്‍-ഇ-കശ്മീര്‍ കാര്‍ഷിക ശാസ്ത, സാങ്കേതികവിദ്യ സര്‍വകലാശാലയിലെ ബിരുദദാന ചടങ്ങില്‍ സംബന്ധിച്ചു. മറ്റൊരു ചടങ്ങില്‍ പകുല്‍ദുല്‍ ഊര്‍ജ പദ്ധതിക്കും ജമ്മു റിങ് റോഡിനും തറക്കല്ലിടുകയും ചെയ്തു. ശ്രീ മാതാ വൈഷ്‌ണോദേവി ക്ഷേത്ര ബോര്‍ഡിന്റെ താരാക്കോട്ട് മാര്‍ഗും മെറ്റീരിയില്‍ റോപ്‌വേയും അദ്ദേഹം ഉദ്ഘാടനം ചെയ്തു. സാങ്കേതികവിദ്യ ജീവിതത്തിന്റെ സമസ്ത മണ്ഡലങ്ങളിലും മാറ്റങ്ങള്‍ സൃഷ്ടിക്കുകയാണെന്നും ഈ മാറ്റവുമായി ചേര്‍ന്നുപോകാന്‍ നമ്മുടെ രാജ്യത്തെ യുവത്വത്തിനു സാധിക്കുന്നുണ്ടെന്നും ചടങ്ങില്‍ പ്രസംഗിക്കവേ പ്രധാനമന്ത്രി പ്രസ്താവിച്ചു. കര്‍ഷകര്‍ക്ക് ഉപയോഗപ്രദമായ സാങ്കേതിക വിദ്യ ഉപയോഗപ്പെടുത്തുക വഴി കൃഷിയില്‍ ഉള്‍പ്പെടെ പുതിയ ‘സംസ്‌കാരം’ വികസിപ്പിച്ചെടുക്കേണ്ടതുണ്ടെന്ന് അദ്ദേഹം ഓര്‍മിപ്പിച്ചു. കര്‍ഷകരുടെ വരുമാനം വര്‍ധിപ്പിക്കാന്‍ ഉദ്ദേശിച്ചുള്ളതാണു കേന്ദ്ര ഗവണ്‍മെന്റിന്റെ നയങ്ങളും തീരുമാനങ്ങളുമെന്നു പ്രധാനമന്ത്രി വ്യക്തമാക്കി. ഉന്നതപഠനം നടത്തിവരുന്ന വിദ്യാര്‍ഥികള്‍ ശാസ്ത്രീയ സമീപനവും സാങ്കേതിക കണ്ടുപിടിത്തങ്ങളും ഗവേഷണവും വികസനവും വഴി കൃഷിയെ ലാഭകരമായ തൊഴിലാക്കി മാറ്റുന്നതില്‍ വിജയിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു. പകുല്‍ദുല്‍ ഊര്‍ജ പദ്ധതിക്കു തറക്കല്ലിട്ടശേഷം പ്രസംഗിച്ച പ്രധാനമന്ത്രി, ഒരു ജലവൈദ്യുത പദ്ധതിയുടെ ഉദ്ഘാടനവും മറ്റൊന്നിന്റെ തറക്കല്ലിടലും നിര്‍വഹിച്ച സവിശേഷമായ ദിനമാണ് ഇന്ന് എന്നു വ്യക്തമാക്കി. രാജ്യത്തിലെ അവികസിത പ്രദേശങ്ങളിലെല്ലാം വികസനം എത്തിക്കുന്നതിനായി ഒഴിച്ചുനിര്‍ത്തിലിനു പകരം ഒരുമിപ്പിക്കല്‍ എന്ന സമീപനത്തോടെയാണു കേന്ദ്ര ഗവണ്‍മെന്റ് പ്രവര്‍ത്തിക്കുന്നതെന്നു പ്രധാനമന്ത്രി ചൂണ്ടിക്കാട്ടി. തീര്‍ഥാടകര്‍ക്ക് ഉപകാരപ്രദമാവും വിധം മാതാ വൈഷ്‌ണോദേവി ക്ഷേത്രത്തിലേക്കു മറ്റൊരു പാത യാഥാര്‍ഥ്യമാകുകയാണ് താരാക്കോട്ട് മാര്‍ഗ് ഉദ്ഘാടനം ചെയ്യപ്പെടുന്നതിലൂടെ എന്ന് അദ്ദേഹം പറഞ്ഞു. വിനോദസഞ്ചാരം, വിശേഷിച്ച് തീര്‍ഥാടക വിനോദസഞ്ചാരം ജമ്മു കശ്മീര്‍ സംസ്ഥാനത്തിനു വരുമാനം നേടാവുന്ന ഒരു പ്രധാന സ്രോതസ്സാണെന്നു പ്രധാനമന്ത്രി കൂട്ടിച്ചേര്‍ത്തു.
മൈ ഗവ്ഇന്ത്യയില്‍ കോവിഡ്-19നുള്ള പരിഹാരങ്ങള്‍ പങ്കുവയ്ക്കാന്‍ പ്രധാനമന്ത്രി ജനങ്ങളോട് അഭ്യര്‍ത്ഥിച്ചു.

ഇന്ത്യാ ഗവണ്‍മെന്റിന്റെ പൗരന്മാരുമായി ബന്ധപ്പെടുന്ന വേദിയായ മൈഗവ് ഇന്ത്യയിലൂടെ കോവിഡ്-19 ന് വേണ്ടിയുള്ള സാങ്കേതികവിദ്യനയിക്കുന്ന പരിഹാരമാര്‍ഗ്ഗങ്ങള്‍ പങ്കുവയ്ക്കാന്‍ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യര്‍ത്ഥിച്ചു. ”ആരോഗ്യകരമായ ഗ്രഹത്തിന് വേണ്ടി നൂതനാശയങ്ങള്‍ ശേഖരിക്കുന്നു. നിരവധി ആളുകള്‍ക്ക് കോവിഡ്-19ന് സാങ്കേതികവിദ്യ നയിക്കുന്ന പരിഹാരമാര്‍ഗ്ഗങ്ങള്‍ പങ്കുവയ്ക്കാനുണ്ടാകും. അവരോട് ഞാന്‍ അത് @mygovindia.പങ്കുവയ്ക്കാന്‍ അഭ്യര്‍ത്ഥിക്കുന്നു. ഈ പരിശ്രമങ്ങള്‍ നിരവധി പേരെ സഹായിച്ചേയ്ക്കാം”. ഒരു ട്വീറ്റില്‍ പ്രധാനമന്ത്രി പറഞ്ഞു. #IndiaFightsCorona കോവിഡ്-19ന്റെ വ്യാപനത്തിനെതിരെ പോരാടുന്ന ആരോഗ്യ ജീവനക്കാരെ പ്രധാനമന്ത്രി അഭിനന്ദിക്കുകയും ചെയ്തു. ” നമ്മുടെ ഡോക്ടര്‍മാര്‍, നഴ്‌സുമാര്‍, ആരോഗ്യപരിരക്ഷാ പ്രവര്‍ത്തകര്‍ എല്ലാം വലിയ പരിശ്രമങ്ങളാണ് നടത്തുന്നത്. അവര്‍ ജനങ്ങളെ സഹായിക്കാന്‍ രംഗത്താണ്. നമ്മള്‍ എന്നും അവരുടെ സംഭാവനകളെ വിലപ്പെട്ടതായി തന്നെ കരുതും. #IndiaFightsCorona ” അദ്ദേഹം തന്റെ ഒരു ട്വീറ്റില്‍ പറഞ്ഞു. ”ഇന്ത്യ എങ്ങനെയാണ് കോവിഡ്-19 നെതിരെ പോരാടുന്നതെന്നതിന്റെ വിവിധ ഘടകങ്ങള്‍ നിരവധി ആളുകള്‍ ഉയര്‍ത്തിക്കാട്ടുന്നുണ്ട്. ഇത് ആ ഡോക്ടര്‍മാരുടെ, നഴ്‌സുമാരുടെ, മുന്‍സിപ്പല്‍ ജീവനക്കാരുടെ, വിമാനത്താവള ജിവനക്കാരുടെ കോവിഡ്-19നെതിരെയുള്ള പോരാട്ടത്തിന്റെ മുന്‍ നിരയിലുള്ള മറ്റുള്ള ആളുകളുടെയെല്ലാം മനോവീര്യം വര്‍ദ്ധിപ്പിക്കുന്നു. #IndiaFightsCorona ” അദ്ദേഹം ട്വീറ്റ് ചെയ്തു.
കൊല്‍ക്കത്തയിലെ ഫ്‌ളൈഓവര്‍ ദുരന്തം: പ്രധാനമന്ത്രി രക്ഷാ പ്രവര്‍ത്തനങ്ങള്‍ വിലയിരുത്തി

കൊല്‍ക്കത്തയില്‍ നിര്‍മ്മാണത്തിലിരുന്ന ഫ്‌ളൈഓവര്‍ തകര്‍ന്നുണ്ടായ ദുരന്തത്തില്‍ പ്രധാനമന്ത്രി ശ്രീ. നരേന്ദ്ര മോദി നടുക്കവും, ദു:ഖവും പ്രകടിപ്പിച്ചു. രക്ഷാ ദുരിതാശ്വാസ പ്രവര്‍ത്തനങ്ങള്‍ അദ്ദേഹം അമേരിക്കയില്‍ ഇരുന്ന് വിലയിരുത്തി. ദുരന്തത്തില്‍ ജീവന്‍ വെടിഞ്ഞവരുടെ കുടുംബാംഗങ്ങളെ ദു:ഖമറിയിച്ച പ്രധാനമന്ത്രി, അപകടത്തില്‍ പരിക്കേറ്റവര്‍ എത്രയും വേഗം സുഖം പ്രാപിക്കട്ടെയെന്നും ആശംസിച്ചു.
അഫ്ഗാനിസ്ഥാന്‍ ചീഫ് എക്‌സിക്യൂട്ടീവ് ഓഫീസര്‍ ഡോ.അബ്ദുള്ള അബ്ദുള്ള പ്രധാനമന്ത്രിയെ സന്ദര്‍ശിച്ചു.

അഫ്ഗാനിസ്ഥാന്‍ ചീഫ് എക്‌സിക്യൂട്ടീവ് ഓഫീസര്‍ ഡോ.അബ്ദുള്ള അബ്ദുള്ള പ്രധാനമന്ത്രി ശ്രീ. നരേന്ദ്ര മോദിയെ ഇന്ന് സന്ദര്‍ശിച്ചു. നാളെ ജയ്പൂരില്‍ ആരംഭിക്കുന്ന 2016ലെ ഭീകരതയ്‌ക്കെതിരായ സമ്മേളനത്തില്‍ മുഖ്യ പ്രഭാഷണം നടത്തുന്ന ഡോ.അബ്ദുള്ളയ്ക്ക് പ്രധാനമന്ത്രി ഹാര്‍ദ്ദമായ സ്വാഗതം അരുളി. 2015 ഡിസംബറില്‍ പ്രധാനമന്ത്രി അഫ്ഗാനിസ്ഥാനില്‍ നടത്തിയ വിജയകരമായ യാത്ര ഡോ.അബ്ദുള്ള അബ്ദുള്ള അനുസ്മരിച്ചു. ആ സന്ദര്‍ശനം ഇരു രാജ്യങ്ങളും തമ്മിലുള്ള തന്ത്രപരമായ സഹകരണത്തിന് പുതുജീവന്‍ പകര്‍ന്നതായി അദ്ദേഹം പറഞ്ഞു. അഫ്ഗാനിസ്ഥാന്റെ അടിസ്ഥാന സൗകര്യം മെച്ചപ്പെടുത്തുന്നതിലും ശേഷി വികസിപ്പിക്കുന്നതിലും ഇന്ത്യ നല്‍കി വരുന്ന പിന്തുണയെ ഡോ.അബ്ദുള്ള അബ്ദുള്ള പ്രകീര്‍ത്തിച്ചു. ഇക്കൊല്ലം ജനുവരി 4, 5 തീയതികളില്‍ മസാറേഷെരീഫിലെ ഇന്ത്യന്‍ നയതന്ത്ര കാര്യലയത്തിന് നേര്‍ക്കുണ്ടായ ആക്രമണത്തില്‍ നിന്ന് ഇന്ത്യക്കാരെ രക്ഷിക്കാന്‍ അഫ്ഗാനിസ്ഥാന്‍ ഗവണ്‍മെന്റും അഫ്ഗാന്‍ ദേശീയ സുരക്ഷാ സേനയും കാട്ടിയ ധൈര്യത്തിനും ത്യാഗത്തിനും പ്രധാനമന്ത്രി നന്ദി അറിയിച്ചു. സമാധാനപരവും, സുസ്ഥിരവും, സമൃദ്ധവുമായ ഒരു ജനാധിപത്യ രാഷ്ട്രം കെട്ടിപ്പടുക്കുന്നതില്‍ അഫ്ഗാന്‍ ജനതയ്ക്ക് സാധ്യമായ എല്ലാ സഹായവും നല്‍കുമെന്ന ഇന്ത്യയുടെ പ്രതിബദ്ധത പ്രധാനമന്ത്രി ആവര്‍ത്തിച്ചു. മേഖലതലത്തിലും, ഉഭയകക്ഷി തലത്തിലും തന്ത്രപരമായ സഹകരണം കൂടുതല്‍ വികസിപ്പിക്കുന്നതു സംബന്ധിച്ച കാഴ്ചപ്പാടുകള്‍ ഇരു നേതാക്കളും പങ്കിട്ടു. രണ്ട് രാജ്യങ്ങളിലെയും നയതന്ത്ര പാസ്‌പോര്‍ട്ട് കൈവശമുള്ളവര്‍ക്ക് വിസ രഹിത യാത്രയ്ക്കുള്ള ഒരു കരാറും ഇരു നേതാക്കളുടെയും സാന്നിധ്യത്തില്‍ കൈമാറി.
വാരാണസി ലോക്‌സഭാ മണ്ഡലത്തിലെ ഗ്രാമത്തലവന്‍മാരുമായി പ്രധാനമന്ത്രി ആശയവിനിമയം നടത്തി

വാരാണസി ലോക്‌സഭാ മണ്ഡലത്തിലെ ഗ്രാമത്തലവന്‍മാരുമായി ന്യൂഡെല്‍ഹിയിലെ തന്റെ വസതിയില്‍ പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. വാരാണസിയില്‍നിന്നു പ്രധാനമന്ത്രിയെ കാണാനെത്തുന്ന മൂന്നാമത്തെ സംഘമാണിത്. കേന്ദ്രഗവണ്‍മെന്റ് പദ്ധതികളായ സോയില്‍ ഹെല്‍ത്ത് കാര്‍ഡ്, പ്രധാനമന്ത്രി ഫസല്‍ ബീമാ യോജന, പ്രധാനമന്ത്രി ഉജ്ജ്വല യോജന എന്നിവയെക്കുറിച്ച് തങ്ങളുടെ ഗ്രാമങ്ങളിലെ ജനതങ്ങള്‍ക്ക് അവബോധം പകരാന്‍ പ്രധാനമന്ത്രി ഗ്രാമത്തലവന്‍മാരോട് ആഹ്വാനം ചെയ്തു.
നേപ്പാളിലേക്കു തിരിക്കുംമുന്‍പ് പ്രധാനമന്ത്രി പുറത്തിറക്കിയ പ്രസ്താവന

നേപ്പാളിലേക്കു തിരിക്കുംമുന്‍പ് പ്രധാനമന്ത്രി ശ്രീ. നരേന്ദ്ര മോദി പുറത്തിറക്കിയ പ്രസ്താവന: ‘നാലാമതു ബിംസ്‌റ്റെക് ഉച്ചകോടിയില്‍ സംബന്ധിക്കാനായി ഞാന്‍ ഓഗസ്റ്റ് 30, 31 തീയതികളില്‍ കാഠ്മണ്ഡു സന്ദര്‍ശിക്കുകയാണ്. ഉച്ചകോടിയില്‍ ഞാന്‍ പങ്കെടുക്കുന്നത് അയല്‍രാജ്യങ്ങളുമായി ഉള്ള ബന്ധത്തിന് ഇന്ത്യ കല്‍പിക്കുന്ന പ്രാധാന്യവും ദക്ഷിണ പൂര്‍വേഷ്യന്‍ രാജ്യങ്ങളുമായുള്ള ബന്ധം വര്‍ധിപ്പിക്കുന്നതില്‍ ഇന്ത്യക്കുള്ള പ്രതിജ്ഞാബദ്ധതയും വെളിപ്പെടുത്തുന്നു. മേഖലാതല സഹകരണവും വ്യാപാര ബന്ധവും മെച്ചപ്പെടുത്തുക, ബംഗാള്‍ ഉള്‍ക്കടല്‍ മേഖലയില്‍ ശാന്തിയും അഭിവൃദ്ധിയും ഉറപ്പുവരുത്തുക എന്നീ ഉദ്ദേശ്യങ്ങളോടെ, ഉച്ചകോടിക്കിടെ ബിംസ്‌റ്റെക് നേതാക്കളുമായി ഞാന്‍ ചര്‍ച്ചകള്‍ നടത്തും. ‘സമാധാനപൂര്‍ണവും അഭിവൃദ്ധിയാര്‍ന്നതും സുസ്ഥിരവുമായ ബംഗാള്‍ ഉള്‍ക്കടല്‍ മേഖല യാഥാര്‍ഥ്യമാക്കാന്‍’ എന്ന പ്രമേയത്തോടുകൂടിയ ഉച്ചകോടി പൊതു താല്‍പര്യങ്ങളും വെല്ലുവിളികളും സംബന്ധിച്ചു പൊതു പ്രതികരണം രൂപപ്പെടുത്തുന്നതില്‍ നിര്‍ണായകമാകും. നാലാമതു ബിംസ്‌റ്റെക് ഉച്ചകോടി ഇതുവരെ ബിംസ്‌റ്റെക് നടത്തിയ പ്രവര്‍ത്തനങ്ങളെ കൂടുതല്‍ സമഗ്രമാക്കാനും സമാധാനവും പുരോഗതിയും ഉള്ള ബംഗാള്‍ ഉള്‍ക്കടല്‍ മേഖല യാഥാര്‍ഥ്യമാക്കാനും സഹായിക്കുമെന്നു ഞാന്‍ വിശ്വസിക്കുന്നു. ഉച്ചകോടിക്കിടെ ബംഗ്ലാദേശ്, ഭൂട്ടാന്‍, മ്യാന്‍മര്‍, ശ്രീലങ്ക, തായ്‌ലന്‍ഡ് എന്നീ രാജ്യങ്ങളുടെ നേതാക്കളുമായി ആശയവിനിമയം നടത്താന്‍ എനിക്ക് അവസരം ലഭിക്കും. നേപ്പാള്‍ പ്രധാനമന്ത്രി ബഹുമാനപ്പെട്ട കെ.പി.ശര്‍മ ഒലിയെ കാണാനും 2018 മേയില്‍ ഞാന്‍ നടത്തിയ നേപ്പാള്‍ സന്ദര്‍ശനത്തിനുശേഷം ഉഭയകക്ഷി ബന്ധത്തില്‍ എത്രത്തോളം പുരോഗതി ഉണ്ടായെന്നു വിലയിരുത്താനുമായി ഞാന്‍ ആകാംക്ഷയോടെ കാത്തിരിക്കുകയാണ്. പ്രധാനമന്ത്രി ഒലിയും ഞാനും ചേര്‍ന്ന് പശുപതിനാഥ് ക്ഷേത്രസമുച്ചയത്തിലെ നേപ്പാള്‍ ഭാരതി മൈത്രി ധര്‍മശാലയുടെ ഉദ്ഘാടനം നിര്‍വഹിക്കും.’
രാജ്യത്താകമാനമുള്ള വിവിധ ആഘോഷങ്ങള്‍ പ്രമാണിച്ചു പ്രധാനമന്ത്രി ജനങ്ങള്‍ക്ക് ആശംസകള്‍ നേര്‍ന്നു

രാജ്യത്താകമാനമുള്ള വിവിധ ആഘോഷങ്ങള്‍ പ്രമാണിച്ചു പ്രധാനമന്ത്രി ശ്രീ. നരേന്ദ്ര മോദി രാജ്യത്തെ ജനങ്ങള്‍ക്ക് ആശംസകള്‍ നേര്‍ന്നു. ‘എല്ലാ ദേശവാസികള്‍ക്കും നവവത്സരത്തിന്റെ ശുഭാശംസകള്‍. പുതുവര്‍ഷം എല്ലാവരുടെയും ജീവിതത്തില്‍ സുഖവും ശാന്തിയും സമൃദ്ധിയും ആരോഗ്യവും പ്രദാനം ചെയ്യട്ടെ എന്നു ഞാന്‍ ആഗ്രഹിക്കുന്നു. എല്ലാവര്‍ക്കും ഉഗാഡി ആശംസകള്‍! ഈ വിശേഷാവസരം നിങ്ങളുടെ പ്രതീക്ഷകള്‍ നിറവേറ്റപ്പെടുന്നതാകട്ടെ എന്നു ഞാന്‍ പ്രാര്‍ഥിക്കുന്നു. എല്ലാവര്‍ക്കും സന്തോഷവും നല്ല ആരോഗ്യവും ലഭിക്കട്ടെ. മണിപ്പൂരിലെ ജനങ്ങള്‍ക്കു സജിബു നോങ്ഗ്മ പാന്‍ബ ചെയ്‌റോബ ആശംസകള്‍. ഈ ഉല്‍സവം നമ്മുടെ സമൂഹത്തിലെ സന്തോഷവും സാഹോദര്യവും വര്‍ധിപ്പിക്കട്ടെ. നേ്രവ മുബാറക്ക്! വിശിഷ്ടമായ സന്തോഷം നിറഞ്ഞ ഒരു വര്‍ഷമാകട്ടെ എന്നു പ്രാര്‍ഥിക്കുന്നു. എല്ലാവരുടെയും പ്രതീക്ഷകള്‍ നിറവേറപ്പെടുന്ന കാലം വരട്ടെ. കശ്മീരി പണ്ഡിറ്റുകളുടെ സംസ്‌കാരം തീര്‍ച്ചയായും സവിശേഷമാണ്. അങ്ങേയറ്റത്തെ ധൈര്യത്താലും തിരിച്ചുവരവിനുള്ള ഊര്‍ജത്താലും അനുഗൃഹീതമാണ് ആ സമൂഹം.’, പ്രധാനമന്ത്രി പറഞ്ഞു.
പ്രധാനമന്ത്രിയുടെ മ്യാന്മാവര്‍ സന്ദര്ശiന വേളയില്‍ ഒപ്പുവച്ച ധാരണാപത്രങ്ങള്‍ / കരാറുകള്‍

ക്രമ നമ്പര്‍ ധാരണാപത്രങ്ങള്‍ / കരാറുകള്‍ പേര് മ്യാന്‍മാറിന് വേണ്ടി ഒപ്പുവച്ചത് ഇന്ത്യയ്ക്ക് വേണ്ടി ഒപ്പുവച്ചത് 1 സമുദ്ര സുരക്ഷിതത്വം സംബന്ധിച്ച് ഇന്ത്യയും മ്യാന്‍മാറും തമ്മിലുള്ള ധാരണാപത്രം ബ്രിഗേഡിയര്‍ ജനറല്‍ സാന്‍ വിന്‍, പ്രതിരോധ മന്ത്രാലയത്തിലെ സ്ഥിരം സെക്രട്ടറി വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 2 2017-2020 കാലയളവില്‍ ഇന്ത്യയും മ്യാന്‍മാറും തമ്മിലുള്ള സാംസ്‌കാരിക വിനിമയ പരിപാടി ഉ തുന്‍ ഓന്‍, മതകാര്യ, സാംസ്‌കാരിക മന്ത്രാലയത്തിലെ സ്ഥിരം സെക്രട്ടറി വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 3. മ്യാന്‍മാറിലിലെ യെമേത്തിനിലുള്ള വനിതാ പോലീസ് പരിശീലന കേന്ദ്രത്തിന്റെ നിലവാരം ഉയര്‍ത്തുന്നത് സംബന്ധിച്ച സഹകരണം വര്‍ദ്ധിപ്പിക്കാന്‍ ഇന്ത്യയും മ്യാന്‍മാറും തമ്മിലുള്ള ധാരണാപത്രം വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 4. ഇന്ത്യന്‍ നാവിക സേനയും മ്യാന്മാര്‍ നാവിക സേനയും തമ്മില്‍ സൈനികേതര ചരക്ക്, വാണിജ്യ യാനങ്ങളുടെ നീക്കവുമായി (വൈറ്റ് ഷിപ്പിംഗ്) ബന്ധപ്പെട്ട വിവരങ്ങള്‍ കൈമാറുന്നതിനുള്ള ധാരണാപത്രം റിയര്‍ അഡ്മിറല്‍ മോ ഓങ് മ്യാന്മാര്‍ നാവിക സേന മേധാവി വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 5. തീരദേശ നിരീക്ഷണ സംവിധാനം ഏര്‍പ്പെടുത്തുന്നതിന് ഇന്ത്യയും മ്യാന്‍മാറും തമ്മിലുള്ള സഹകരണ കരാര്‍ റിയര്‍ അഡ്മിറല്‍ മോ ഓങ് മ്യാന്മാര്‍ നാവിക സേന മേധാവി വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 6. മെഡിക്കല്‍ ഉല്‍പ്പന്നങ്ങളുടെ നിലവാരം നിര്‍ണ്ണയിക്കുന്നതിന് ഇന്ത്യയുടെ ആരോഗ്യ മന്ത്രാലയത്തിന് കീഴിലിലുള്ള കേന്ദ്ര ഔഷധ ഗുണനിലവാര നിയന്ത്രണ സംഘടന, മ്യാന്‍മാറിലെ ഭക്ഷ്യ, ഔഷധ അതോറിറ്റി, ആരോഗ്യ കായിക മന്ത്രാലയം എന്നിവ തമ്മിലുള്ള ധാരണാപത്രം മ്യാന്‍മാറിലെ ആരോഗ്യ, സ്‌പോര്‍ട്‌സ് മന്ത്രാലയത്തിലെ ഡയറക്ടര്‍ ജനറല്‍ ഡോ. ത്ഥാന്‍ തൂത്ത് വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 7 ആരോഗ്യ, ഔഷധ മേഖയിലെ സഹകരണം സംബന്ധിച്ച് ഇന്ത്യ യുടെ ആരോഗ്യ മന്ത്രാലയവും മ്യാന്‍മാറിലെ ആരോഗ്യ സ്‌പോ ര്‍ട്‌സ് മന്ത്രാലയവും തമ്മിലുള്ള ധാരണാപത്രം മ്യാന്‍മാറിലെ ആരോഗ്യ, സ്‌പോര്‍ട്‌സ് മന്ത്രാലയത്തിലെ ഡയറക്ടര്‍ ജനറല്‍ ഡോ. ത്ഥാന്‍ തൂത്ത് വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 8 മ്യാന്‍മാര്‍ ഇന്‍സ്റ്റിറ്റ്യൂട്ട് ഓഫ് ഇന്‍ഫര്‍മേഷന്‍ ടെക്‌നോളജി സ്ഥാപിക്കുന്നത് സംബന്ധിച്ച ധാരണാപത്രത്തിന്റെ കാലാവധി നീട്ടുന്നതിനുള്ള അനുമതി പത്രം ഡോ. ത്ഥീന്‍ വിന്‍ ഉന്നത വിദ്യാഭ്യാസ വകുപ്പ് ഡയറക്ടര്‍ ജനറല്‍ വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 9 വിവര സാങ്കേതികവിദ്യാ നൈ പുണ്യം വര്‍ദ്ധിപ്പിക്കുന്നതിനുള്ള ഇന്ത്യാ -മ്യാന്‍മാര്‍ കേന്ദ്രം സ്ഥാപിക്കുന്നത് സംബന്ധിച്ച ധാരണാപത്രത്തിന്റെ കാലാവധി നീട്ടുന്നതിനുള്ള അനുമതി പത്രം ഉ വിന്‍ ഖയിംഗ് മോ ഗവേഷണ നവീനാശയ ഡയറക്ടര്‍ ജനറല്‍ വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 10 തിരഞ്ഞെടുപ്പ് രംഗവുമായി ബന്ധപ്പെട്ട് ഇന്ത്യയിലെയും മ്യാന്‍മാറിലെയും തിരഞ്ഞെടുപ്പ് കമ്മിഷനുകള്‍ തമ്മിലുള്ള ധാരണാ പത്രം ഉ തിന്‍ തുന്‍ മ്യാന്‍മാര്‍ കേന്ദ്ര തിരഞ്ഞെടുപ്പ് കമ്മിഷന്‍ സെക്രട്ടറി വിക്രം മിസ്രി മ്യാന്‍മാറിലെ ഇന്ത്യയുടെ നയന്ത്ര പ്രതിനിധി 11 ഇന്ത്യയുടെ പ്രസ് കൗണ്‍സിലും മ്യാന്‍മാര്‍ പ്രസ് കൗണ്‍സിലും തമ്മില്‍ സഹകരിക്കുന്നതിനുള്ള ധാരണാപത്രം ഉ ഓംങ് ലാ തുന്‍ വൈസ് ചെയര്‍മാന്‍ (1) ശ്രീ. ജസ്റ്റിസ് ചന്ദ്രമൗലി കുമാര്‍ പ്രസാദ് പ്രസ് കൗണ്‍സില്‍ ഓഫ് ഇന്ത്യ പ്രസിഡന്റ്
മഹാരാഷ്ട്രയിലെ ബസ്സ് അപകട ദുരന്തത്തില്‍ പ്രധാനമന്ത്രി അനുശോചിച്ചു

മഹാരാഷ്ട്രയിലെ പാല്‍ഗര്‍ ജില്ലയിലെ ബസ്സ് അപകടത്തെ തുടര്‍ന്നുണ്ടായ ജീവഹാനിയില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘മഹാരാഷ്ട്രയിലെ പാല്‍ഗറില്‍ ഉണ്ടായ ബസ്സ് അപകടം ദൗര്‍ഭാഗ്യകരമാണ്. അപകടത്തില്‍ ജീവന്‍ വെടിഞ്ഞവരുടെ കുടുംബത്തോടൊപ്പമാണ് എന്റെ ചിന്തകള്‍, പരിക്കേറ്റവര്‍ക്കൊപ്പമാണ് എന്റെ പ്രാര്‍ത്ഥനകളും. അപകടത്തിനിരയായവര്‍ക്ക് സാധ്യമായ എല്ലാ സഹായവും മഹാരാഷ്ട്ര ഗവണ്‍മെന്റ് നല്‍കും’, പ്രധാനമന്ത്രി പറഞ്ഞു.
ഫരാക്ക ബാരേജ് പദ്ധതിയുടെ 58.81 ഏക്കര്‍ സ്ഥലം 04-ബറ്റാലിയന്‍ ആസ്ഥാനം നിര്‍മിക്കുന്നതിനായി ബി.എസ്.എഫിനു കൈമാറുന്നു

വാട്ടര്‍ റിസോഴ്‌സസ്, റിവര്‍ ഡെവലപ്‌മെന്റ് ആന്‍ഡ് ഗംഗാ റീജുവനേഷന്‍ മന്ത്രാലയത്തിനു കീഴിലുള്ള ഫരാക്ക ബാരേജ് പദ്ധതിയിലെ അധികസ്ഥലമായ 58.81 ഏക്കര്‍ സ്ഥലം ആഭ്യന്തരമന്ത്രാലയത്തിനു കീഴിലുള്ള അതിര്‍ത്തിരക്ഷാസേനയ്ക്കു കൈമാറുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അനുമതി നല്‍കി. പശ്ചിമബംഗാളിലെ മാല്‍ഡ ജില്ലയില്‍ മൗസ ജഗന്നാഥ്പൂര്‍, ജെ.എല്‍.നമ്പര്‍ 35 പി.എസ്. കാലിയചാക്കിലെ ഖെയ്ജൂരിയഘട്ടില്‍ ബി.എസ്.എഫ്. 04-ബറ്റാലിയന്‍ ആസ്ഥാനം നിര്‍മിക്കാനാണു ഭൂമി കൈമാറുന്നത്. ദേശീയ, അന്തര്‍ദേശീയ പ്രാധാന്യമുള്ള ഫരാക്ക ബാരേജ് പദ്ധതിക്ക് അതിര്‍ത്തിരക്ഷാസേനയുടെ കാവല്‍ ലഭിക്കുമെന്നതും പദ്ധതിപ്രദേശം കൈയേറുന്നത് ഒഴിവാകുമെന്നതുമായ നേട്ടങ്ങള്‍ കൈമാറ്റത്തിനുണ്ട്.
ആഗ്രയില്‍ ജലവിതരണം മെച്ചപ്പെടുത്താനുള്ള ഗംഗാജല്‍ പദ്ധതി പ്രധാനമന്ത്രി ഉദ്ഘാടനം ചെയ്ത

ആഗ്രയിലെ വിനോദസഞ്ചാര അടിസ്ഥാന സൗകര്യം വര്‍ധിപ്പിക്കുന്നതിന് ഊര്‍ജം പകര്‍ന്നുകൊണ്ട് പ്രധാനമന്ത്രി ശ്രീ. നരേന്ദ്ര മോദി ആഗ്ര നഗരത്തിലും പരിസര പ്രദേശങ്ങളിലും ആയുള്ള 2,900 കോടി രൂപ മൂല്യം വരുന്ന വികസന പദ്ധതികള്‍ ഉദ്ഘാടനം ചെയ്തു. 2,880 കോടി രൂപ മൂല്യമുള്ളതും ആഗ്രയില്‍ മെച്ചപ്പെട്ട നിലയില്‍ ജലം ലഭ്യമാക്കുന്നതുമായ ഗംഗാജല്‍ പദ്ധതി അദ്ദേഹം രാഷ്ട്രത്തിനു സമര്‍പ്പിച്ചു. 140 ക്യൂസെക് ഗംഗാജലം ആഗ്രയില്‍ എത്തിക്കാന്‍ ലക്ഷ്യമിട്ടുള്ളതാണു പദ്ധതി. ഇത്രത്തോളം ജലം എത്തിക്കുന്നതോടെ നഗരത്തിലെ കുടിവെള്ള പ്രശ്‌നത്തിനു പരിഹാരമാകും. ആഗ്ര സ്മാര്‍ട്ട് സിറ്റിക്കായുള്ള സമഗ്ര കമാന്‍ഡ് ആന്‍ഡ് കണ്‍ട്രോള്‍ സെന്ററിനു പ്രധാനമന്ത്രി തറക്കല്ലിട്ടു. ഈ പദ്ധതിയുടെ ഭാഗമായി, സുരക്ഷ ഉറപ്പാക്കുന്നതിനായി നഗരത്തില്‍ എല്ലായിടത്തും സി.സി.ടി.വികള്‍ സ്ഥാപിക്കും. ഇത് ആഗ്രയെ ആഗോള നിലവാരത്തിലുള്ള നൂതന സ്മാര്‍ട് സിറ്റിയായി മാറ്റും. 285 കോടി രൂപയുടെ പദ്ധതി നഗരത്തെ പ്രധാന വിനോദസഞ്ചാര കേന്ദ്രമാക്കിത്തീര്‍ക്കും. ആഗ്രയിലെ കോതി മീന ബസാറില്‍ റാലിയ അഭിസംബോധന ചെയ്യവേ പ്രധാനമന്ത്രി വിശദീകരിച്ചു: ‘ഗംഗാജല്‍ പദ്ധതിയും സി.സി.ടി.വി. ക്യാമറകള്‍ സ്ഥാപിക്കല്‍ പോലുള്ള പദ്ധതികളുംകൊണ്ട് ആഗ്രയെ സ്മാര്‍ട് സിറ്റിയാക്കാന്‍ ശ്രമിക്കുകയാണു നാം’. ഈ സൗകര്യങ്ങള്‍ കൂടുതല്‍ വിനോദ സഞ്ചാരികള്‍ നഗരത്തില്‍ എത്തിച്ചേരാന്‍ ഇടയാക്കുമെന്നും പ്രധാനമന്ത്രി വ്യക്തമാക്കി. ആയുഷ്മാന്‍ ഭാരത് യോജന പ്രകാരം ആഗ്രയിലെ എസ്.എന്‍. മെഡിക്കല്‍ കോളജ് വികസിപ്പിക്കുന്നതിനുള്ള പദ്ധതിക്ക് അദ്ദേഹം തറക്കല്ലിട്ടു. ഇതു പ്രകാരം സ്ത്രീകള്‍ക്കായുള്ള ആശുപത്രിയില്‍ 200 കോടി രൂപ മുതല്‍മുടക്കില്‍ നൂറു കിടക്കകളോടു കൂടിയ പ്രസവ വാര്‍ഡ് നിര്‍മിക്കും. ഇതു വഴി സമൂഹത്തിലെ ദുര്‍ബല ജനവിഭാഗങ്ങള്‍ക്കു പ്രസവശുശ്രൂഷ ലഭിക്കും. ആയുഷ്മാന്‍ ഭാരതിനെ പ്രശംസിച്ച പ്രധാനമന്ത്രി, പദ്ധതി ആരംഭിച്ച് നൂറു ദിവസത്തിനകം ഏഴു ലക്ഷം പേര്‍ക്ക് ഇതുകൊണ്ടു നേട്ടമുണ്ടായി എന്നു വെളിപ്പെടുത്തി. മുന്നോക്കവിഭാഗത്തിലെ ദരിദ്രര്‍ക്കായി 10 ശതമാനം സംവരണം ഏര്‍പ്പെടുത്തുന്നതു ശരിയായ ദിശയിലുള്ള ചുവടാണെന്ന് അദ്ദേഹം അവകാശപ്പെട്ടു. ഈ സംവരണം മറ്റു വിഭാഗക്കാരായ വിദ്യാര്‍ഥികളെ ദോഷകരമായി ബാധിക്കാതിരിക്കാന്‍ വിദ്യാഭ്യാസ സ്ഥാപനങ്ങളില്‍ കൂടുതല്‍ സീറ്റുകള്‍ അനുവദിക്കുമെന്നു പ്രധാനമന്ത്രി വെളിപ്പെടുത്തി. ‘പൊതുവിഭാഗത്തിലെ ദരിദ്ര വിഭാഗങ്ങള്‍ക്കു സംവരണം ഏര്‍പ്പെടുത്തുന്നതിനു പുറമെ, ഉന്നത, സാങ്കേതിക, വിദഗ്ധ പരിശീലന വിദ്യാഭ്യാസ സ്ഥാപനങ്ങളില്‍ കൂടുതല്‍ പഠന സൗകര്യം ലഭ്യമാക്കുന്നതിലേക്കു വലിയ ചുവടു വെക്കാന്‍ നമുക്കു സാധിച്ചു. ഉന്നത വിദ്യാഭ്യാസ സ്ഥാപനങ്ങളില്‍ പത്തു ശതമാനം സീറ്റുകള്‍ വര്‍ധിപ്പിച്ചിട്ടുണ്ട്. ആരുടെയെങ്കിലും അവകാശം കവര്‍ന്നെടുക്കുന്ന സംവിധാനമല്ല നമ്മുടേത്’, പ്രധാനമന്ത്രി പറഞ്ഞു. ‘നാലര വര്‍ഷം മുമ്പ് അഴിമതിക്കെതിരെ നിങ്ങള്‍ എനിക്കു നല്‍കിയ ജനഹിതത്തിനു ചേരുംവിധം ജീവിക്കാന്‍ ഞാന്‍ ശ്രമിച്ചുവരികയായിരുന്നു. അതാണ് ചിലര്‍ ഈ ചൗക്കിദാറിനെതിരെ യോജിക്കാന്‍ കാരണം.’, അദ്ദേഹം കൂട്ടിച്ചേര്‍ത്തു. തന്റെ ഗവണ്‍മെന്റിന്റെ മുന്‍ഗണനകളെക്കുറിച്ചു വിശദീകരിക്കവേ, വികസനത്തിന്റെ അഞ്ചു മുഖങ്ങളായ പഞ്ചധാര രാജ്യത്തിന്റെ വികസന കാര്യത്തില്‍ നിര്‍ണായകമാണെന്നു ശ്രീ. മോദി ചൂണ്ടിക്കാട്ടി. കുട്ടികള്‍ക്കു വിദ്യാഭ്യാസം, കര്‍ഷകര്‍ക്കു നന, യുവാക്കള്‍ക്കു ജീവനോപാധി, മുതിര്‍ന്നവര്‍ക്കു മരുന്നുകള്‍, എല്ലാവരുടെയും പരാതി പരിഹരിക്കല്‍ എന്നിവ അതില്‍ ഉള്‍പ്പെടും. ആഗ്രയുടെ പടിഞ്ഞാറന്‍ പ്രദേശങ്ങള്‍ക്കായുള്ള അഴുക്കുചാല്‍ ശൃംഖലാ പദ്ധതിക്കു പ്രധാനമന്ത്രി തറക്കല്ലിട്ടു. ഈ പദ്ധതിയിലൂടെ 50, 000 വീടുകളിലെ ശുചിത്വം മെച്ചപ്പെടും.
സ്വാമി വിവേകാനന്ദന്റെ ജയന്തി ദിനത്തിൽ പ്രധാനമന്ത്രിയുടെ   ശ്രദ്ധാഞ്ജലി

സ്വാമി വിവേകാനന്ദന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു ഒരു ട്വീറ്റിൽ പ്രധാനമന്ത്രി പറഞ്ഞു : "മഹാനായ സ്വാമി വിവേകാനന്ദന്റെ ജയന്തി ദിനത്തിൽ ഞാൻ അദ്ദേഹത്തിന് ആദരാഞ്ജലികൾ അർപ്പിക്കുന്നു. രാഷ്ട്ര പുനരുദ്ധാരണത്തിനായി ഉഴിഞ്ഞു വച്ച ജീവിതമായിരുന്നു അദ്ദേഹത്തിന്റെത്. രാഷ്ട്ര പുനരുജ്ജീവനത്തിനായി പ്രവർത്തിക്കാൻ നിരവധി യുവജനങ്ങളെ അദ്ദേഹം പ്രേരിപ്പിച്ചു. നമ്മുടെ രാജ്യത്തിനായി അദ്ദേഹം കണ്ട സ്വപ്നങ്ങൾ സാക്ഷാത്കരിക്കാൻ നമുക്ക് ഒരുമിച്ച് പ്രവർത്തിക്കാം."
ഇന്ത്യയും ലോകാരോഗ്യ സംഘടനയും തമ്മിലുള്ള ധാരണാപത്രം

ഇന്ത്യയും ലോകാരോഗ്യ സംഘടനയും തമ്മിൽ സഹകരണത്തിനുള്ള കരാർ സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം വിലയിരുത്തി. ലോകാരോഗ്യ സംഘടനയുടെ ദക്ഷിണേഷ്യയ്ക്കായുള്ള മേഖല ഓഫിസ് ഇന്ത്യയിലെ അതിന്റെ കൺട്രി ഓഫീസ് വഴിയായിരിക്കും പ്രവർത്തനങ്ങളിൽ ഏർപ്പെടുക . 2018 മാർച്ച് 13 നാണ്‌ കരാറിൽ ഒപ്പിട്ടത്. ഇന്ത്യയും ലോകാരോഗ്യ സംഘടനയും തമ്മിലുള്ള സഹകരണം ഈ ഉഭയകക്ഷി കരാർ പരിപോഷിപ്പിക്കും. ഇരു രാജ്യങ്ങളിലെയും ജനങ്ങളുടെ ആരോഗ്യ സ്ഥിതി മെച്ചപ്പെടുത്തുന്നതിനും ഇത് സഹായിക്കും.
പ്രഥമ ചരമവാര്‍ഷിക ദിനത്തില്‍ പ്രധാനമന്ത്രി സുഷമ സ്വരാജിനെ അനുസ്മരിച്ചു

പ്രഥമ ചരമവാര്‍ഷിക ദിനം പ്രമാണിച്ച് ഇന്ന് പ്രധാനമന്ത്രി ശ്രീ. നരേന്ദ്ര മോദി മുന്‍ വിദേശകാര്യ മന്ത്രി ശ്രീമതി സുഷമ സ്വരാജിനെ അനുസ്മരിച്ചു. പ്രധാനമന്ത്രി പറഞ്ഞു: ‘പുണ്യ തിഥിയില്‍ സുഷമാ ജിയെ ഓര്‍ക്കുന്നു. അകാലത്തുള്ള അവരുടെ നിര്‍ഭാഗ്യകരമായ നിര്യാണം പലരെയും ദുഃഖിപ്പിച്ചു. അവര്‍ ഇന്ത്യയെ നിസ്വാര്‍ഥമായി സേവിക്കുകയും ആഗോള തലത്തില്‍ ഇന്ത്യയുടെ വ്യക്തമായ ശബ്ദമായി നിലകൊള്ളുകയും ചെയ്തു’.
അന്താരാഷ്ട്ര വികസനത്തിനായുള്ള ബ്രിട്ടീഷ് സെക്രട്ടറി ഓഫ് സ്റ്റേറ്റ് പ്രീതി പട്ടേല്‍ എം.പി പ്രധാനമന്ത്രിയെ സന്ദര്‍ശിച്ചു

അന്താരാഷ്ട്ര വികസനത്തിനായുള്ള ബ്രിട്ടീഷ് സെക്രട്ടറി ഓഫ് സ്റ്റേറ്റ് പ്രീതി പട്ടേല്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇത്തരമൊരു പദവിയിലെത്താന്‍ സാധിച്ചതിന് അവരെ പ്രധാനമന്ത്രി അഭിനന്ദിച്ചു. പ്രീതി പട്ടേലിന് ഇന്ത്യയുമായി ദീര്‍ഘകാലമായി നല്ല ബന്ധമാണുള്ളതെന്നും പലവട്ടം ഇന്ത്യ സന്ദര്‍ശിച്ചിട്ടുണ്ടെന്നും പ്രധാനമന്ത്രി പറഞ്ഞു. കഴിഞ്ഞ നവംബറില്‍ താന്‍ നടത്തിയ ബ്രിട്ടന്‍ സന്ദര്‍ശനത്തെക്കുറിച്ചു പരാമര്‍ശിച്ച ശ്രീ. നരേന്ദ്ര മോദി, ആ സമയത്തു കൈക്കൊണ്ട തീരുമാനങ്ങളില്‍ ഉണ്ടാകുന്ന തുടര്‍നടപടികളെ അഭിനന്ദിച്ചു. അന്താരാഷ്ട്ര വികസനത്തിനായുള്ള വകുപ്പ് ഇന്ത്യയില്‍ നടത്താന്‍ ഉദ്ദേശിക്കുന്ന പ്രവര്‍ത്തനങ്ങള്‍ പ്രീതി പട്ടേല്‍ പ്രധാനമന്ത്രിയോടു വിശദീകരിച്ചു. നൈപുണ്യ വികസനം, അടിസ്ഥാന സൗകര്യ വികസനത്തിനു പണം ലഭ്യമാക്കല്‍, പുതുമ, ഊര്‍ജം, ബിസിനസ് എളുപ്പമാക്കല്‍ എന്നീ മേഖലകളിലെ ഉഭയകക്ഷിസഹകരണത്തെക്കുറിച്ച് ഇരുവരും ചര്‍ച്ച ചെയ്തു.
പ്രധാനമന്ത്രി ശ്രീ. നരേന്ദ്ര മോദി മിസോറാമിലെയും അരുണാചല്‍പ്രദേശിലെയും ജനങ്ങള്‍ക്ക് അവരുടെ സംസ്ഥാന പിറവി ദിനത്തോടനുബന്ധിച്ച് ആശംസകള്‍ നേര്‍ന്നു

‘മിസോറാമിന്റെ സംസ്ഥാന പിറവിദിന വേളയില്‍ ഉത്കൃഷ്ടരായ ജനങ്ങള്‍ക്ക് ആശംസകള്‍ അര്‍പ്പിക്കുന്നു. മിസോറാമിന്റെ സമ്പന്നമായ സംസ്‌ക്കാരത്തില്‍ നാം ആഭിമാനം കൊള്ളുന്നു. മിസോറാമിലുള്ളവര്‍ ഇന്ത്യയുടെ വളര്‍ച്ചയ്ക്ക് സംഭാവന നല്‍കുകയും വിവിധ കര്‍മ്മ മണ്ഡലങ്ങളില്‍ മികച്ച് നില്‍ക്കുകയും ചെയ്യുന്നു. വരും വര്‍ഷങ്ങളിലെ മിസോറാമിന്റെ വികസനത്തിന് വേണ്ടി പ്രാര്‍ത്ഥിക്കുന്നു. അരുണാചല്‍ പ്രദേശിലെ ജനങ്ങള്‍ക്ക് സംസ്ഥാന പിറവിദിനത്തില്‍ ശുഭാശംസകള്‍ നേരുന്നു. ഈ സംസ്ഥാനം ദേശഭക്തിക്ക് പര്യായവും ദേശീയ പുരോഗതിക്ക് അചഞ്ചലമായ പ്രതിബദ്ധത പുലര്‍ത്തുന്നവരുമാണ്. അരുണാചല്‍ പ്രദേശിന്റെ തുടര്‍ച്ചയായ വളര്‍ച്ചയ്ക്ക് വേണ്ടി പ്രാര്‍ത്ഥിക്കുന്നു’, പ്രധാനമന്ത്രി പറഞ്ഞു.
6 മാസം കൊണ്ട് അയ്യായിരത്തിലധികം ഗ്രാമങ്ങളെ വൈദ്യുതീകരിച്ചതിന് പ്രധാനമന്ത്രിയുടെ അഭിനന്ദനം

ഗ്രാമീണ വൈദ്യുതീകരണ മേഖലയിലെ നേട്ടങ്ങളെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. 6 മാസം കൊണ്ട് 5000 ഗ്രാമങ്ങള് വൈദ്യുതീകരിച്ചതു വഴി നിസ്തുലമായ പ്രവര്ത്തനമാണ് ടീം ഇന്ത്യ കാഴ്ച വച്ചതെന്ന് പ്രധാനമന്ത്രി ട്വിറ്ററിലൂടെ അഭിപ്രായപ്പെട്ടു. ”കഴിഞ്ഞ വര്ഷം ചുവപ്പ് കോട്ടയുടെ കൊത്തളത്തില് നിന്ന് അവശേഷിക്കുന്ന ഗ്രാമങ്ങള് (18,452) ആയിരം ദിവസങ്ങള്ക്കുള്ളില് വൈദ്യുതീകരിക്കാന് ഞാന് ആഹ്വാനം ചെയ്തിരുന്നു. ഇക്കാര്യത്തില് ടീം ഇന്ത്യ മികച്ച പ്രകടനം കാഴ്ച വച്ചതിലുള്ള സന്തോഷം ഞാന് പങ്കിടുകയാണ്. 6 മാസത്തിനുള്ളില് (ഏകദേശം 200 ദിവസങ്ങള്) നാം 5000 എണ്ണം കടന്നു. ഇതിനകം 5279 ഗ്രാമങ്ങള് വൈദ്യുതീകരിച്ച് കഴിഞ്ഞു. ബീഹാര്, ഉത്തര് പ്രദേശ്, അസ്സം, ജാര്ഖണ്ഡ് എന്നിവിടങ്ങളില് മികച്ച പ്രകടനമാണ് ഊര്ജ്ജ മന്ത്രാലയം കാഴ്ചവച്ചത്. ഗ്രാമീണ വൈദ്യൂതീകരണം സംബന്ധിച്ച തത്സമയ വിവരം ഊര്ജ്ജ മന്ത്രാലയം പങ്കിടുന്നുണ്ട്. അവരുടെ ഡാഷ് ബോര്ഡ് ആയ http://garv.gov.in കാണേണ്ടത് തന്നെയാണ്”, പ്രധാനമന്ത്രി പറഞ്ഞു.
സുരേഷ്  അംഗഡിയുടെ നിര്യാണത്തിൽ പ്രധാനമന്ത്രി അനുശോചിച്ചു

റെയിൽവേ സഹമന്ത്രി ശ്രീ. സുരേഷ് അംഗഡിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു. കർണാടകയിൽ പാർട്ടിയെ ശക്തിപ്പെടുത്താൻ കഠിനാധ്വാനം ചെയ്ത് മികവുറ്റ കാര്യകർത്ത ആയിരുന്നു ശ്രീ സുരേഷ് അംഗഡി . എല്ലാവരാലും ബഹുമാനിക്കപ്പെടുന്ന, സമർപ്പിതനായ എംപിയും കാര്യപ്രാപ്തിയുള്ള മന്ത്രിയുമായിരുന്നു അദ്ദേഹം. അദ്ദേഹത്തിൻറെ വിയോഗം ദുഃഖിപ്പിക്കുന്നതാണ്. ഈ വിഷമകരമായ വേളയിൽ എൻറെ ചിന്തകൾ അദ്ദേഹത്തിൻറെ കുടുംബത്തോടൊപ്പവും സുഹൃത്തുക്കളോടൊപ്പവും ഉണ്ട് . ഓം ശാന്തി- പ്രധാനമന്ത്രി പറഞ്ഞു